Ola Birger Vagnild

Ola Birger Vagnild (1924–2021) var en norsk agronom og lokalpolitiker (Sp) som var ordfører i Midtre Gauldal fra 1968 til 1975.

Vagnild ble født i Soknedal. Han tok utdanning ved Norges landbrukshøyskole hvor han ble landbrukskandidat i 1952. I 1953 ble han ansatt som herredsagronom Soknedal og Støren, senere i Midtre-Gauldal.

Han var sønn av ligningssjef Nils Kristian Vagnild, som var ordfører i Soknedal i perioden 1946–1951.Stjørdalsnytt - En historie fra Vagnildgrenda (15.7.2013) Han ble gift i 1952 med Olaug Charlotte Fossum (f. 1923, d. 2008). De fikk fire barn født i perioden 1953–1964.

I 1997 utgav han boka Soknedal Saualslag 1948 - 1997, som tar for seg sauenæringa i Soknedal i perioden 1948 til 1997.

I 1991 ble han tildelt Kongens fortjenstmedalje i sølv.Kongehuset - Tildelinger.

 Referanser 

Kategori:Ordførere i Midtre Gauldal
Kategori:Sp-ordførere i Sør-Trøndelag
Kategori:Norske agronomer
Kategori:Kongens fortjenstmedalje i sølv
Kategori:Personer fra Midtre Gauldal kommune